สี จิ้นผิง ยัน จีนจัดการโควิดอย่างโปร่งใส พร้อมให้ตรวจสอบหลังหยุดระบาด
ประธานาธิบดีสี จิ้นผิง กล่าวปกป้องการจัดการรับมือโควิดระบาดครั้งแรก ระหว่างกล่าวเปิดการประชุมสมัชชาอนามัยโลก ยันพร้อมให้ประชาคมโลกนำโดย WHOตรวจสอบอย่างครอบคลุมหลังโควิดยุติการระบาดเมื่อ 18 พฤษภาคม 63 สำนักข่าวรอยเตอร์ และเว็บไซต์เซาท์ไชน่ามอร์นิ่งโพสต์ รายงาน ประธานาธิบดีสี จิ้นผิงของจีน กล่าวระหว่างเปิดการประชุมของสมัชชาอนามัยโลก ซึ่งเป็นการประชุมประจำปีของประเทศสมาชิกขององค์การอนามัยโลก เพื่อกำหนดแนวนโยบาย ควบคุม กำกับการดำเนินการขององค์การอนามัยโลก ผ่านทางระบบวิดีโอคอนเฟอเรนซ์ เมื่อวันจันทร์ที่ 18 พฤษภาคม โดยประธานาธิบดีสี จิ้นผิงได้กล่าวปกป้องการจัดการรับมือการระบาดของเชื้อไวรัสโคโรนาสายพันธุ์ใหม่ หรือโควิด-19 ของจีนเป็นครั้งแรกว่า ทางการจีนได้ดำเนินการอย่างโปร่งใส และทำทุกๆ อย่างที่อยู่ในอำนาจของจีน ในการจัดการกับการแพร่ระบาดของไวรัสโควิด และได้ให้ความช่วยเหลือแก่ประเทศอื่นๆประธานาธิบดีสี จิ้นผิง ยังได้เรียกร้องให้ชาติสมาชิกสมัชชาอนามัยโลก ให้การสนับสนุนองค์การอนามัยโลก (WHO) ซึ่งเผชิญกับการถูกตัดงบประมาณช่วยเหลือจากรัฐบาลสหรัฐฯ นอกจากนั้นยังกล่าวด้วยว่าจีนจะสนับสนุนการตรวจสอบที่ครอบคลุมของประชาคมโลกเกี่ยวกับการจัดการรับมือโควิด-19 ของจีน เมื่อการระบาดของเชื้อไวรัสมรณะยุติลงแล้ว พร้อมกับชี้ว่า การทำงานดังกล่าวควรอยู่บนพื้นฐานของวิทยาศาสตร์และผู้เชี่ยวชาญมืออาชีพ นำโดยองค์การอนามัยโลก และพวกเราต้องผนึกกำลังกันระดับโลกด้านสาธารณสุขทั้งนี้ การออกมาปกป้องการจัดการรับมือการระบาดของเชื้อโควิดของประธานาธิบดีสี จิ้นผิง เป็นครั้งแรก ระหว่างการกล่าวเปิดประชุมสมัชชาอนามัยโลกในครั้งนี้ มีขึ้นท่ามกลางเสียงเรียกร้องของชาติสมาชิกจำนวนไม่น้อยที่พยายามผลักดันให้มีการจัดตั้งคณะเจ้าหน้าที่อิสระขึ้นมาสอบสวนการรับมือจัดการการระบาดของเชื้อไวรัสโคโรนาสายพันธุ์ใหม่ของจีน ที่ได้ระบาดไปยังนานาประเทศ มีผู้ติดเชื้อแล้วกว่า 4.7 ล้านราย เสียชีวิตเกิน 3.15 แสนศพ.
ประธานาธิบดีสี จิ้นผิง กล่าวปกป้องการจัดการรับมือโควิดระบาดครั้งแรก ระหว่างกล่าวเปิดการประชุมสมัชชาอนามัยโลก ยันพร้อมให้ประชาคมโลกตรวจสอบอย่างครอบคลุมหลังโควิดยุติการระบาด และนำโดย WHO
โควิด-19,ไวรัสโคโรน่า,ไวรัสโคโรนา,สี จิ้นผิง,ประชุมสมัชชาอนามัยโลก,องค์กรอนามัยโลก,โควิดวันนี้